《鼓山》
宋代·吕本中

危栏不知高，下瞰万里路。沧海近咫尺，大舶不敢度。

风云递舒卷，川原更回互。如何此道场，乃倚绝壁住。

得非化人居，无乃仙圣寓。断崖石倒悬，绝壁水暗聚。

我行天一涯，胜处时一遇。衰病九死馀，已乏济胜具。

登临兹忘返，尚觉慰迟暮。山林与膏壤，未到已心悟。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。